section_heading: Sezona 1
paragraph_text: Violetta je tinejdžerica koju otac ne pušta iz kuće nakon smrti njezine majke Maríe, koja je bila slavna operna pjevačica i poginula je u prometnoj nesreći kada je Violetta imala samo pet godina. María se htjela po posljednji put oprostiti od svoje publike, ali to je završilo tragičnom nesrećom. German je od tada samac, a živi s Olgom i Ramallom koji se brinu o svemu i kao otac ponaša se jako zaštitnički prema Violetti, ali sve se promijeni kada se vrate u Buenos Aires, Violettin rodni grad. Na vrata im dolazi Angie (sestra Violettine majke Maríe) koja je promijenila Violettin život, iako je došla Violetti reći istinu, ipak to neko vrijeme zadrži za sebe. Ulazi u Violettin život kao najbolja učiteljica koju je do sada imala... German dopusti Angie da upiše Violettu na satove klavira kod Beta u Studiju 21, ali tu Violetta čuje glazbu i na nagovor vršnjaka koje je napokon upoznala i sprijateljila se s njima upiše se u Studio 21 i počne učiti pjevati. Ludmilla koja je do sada bila glavna u Studiju 21, postane ljubomorna na nju jer Violetta ima prirodan talent za glazbu. Violetta se i po prvi put zaljubi, i to u dva dečka - Leona i Tomasa. Violetta i Angie, kojoj je pravo ime Angeles, skrivaju od Germana da njegova kći pohađa Studio 21. Angie i German nesvjesnose zaljube, ali to ne žele priznati i Angie i dalje govori svom prijatelju Pablu da je German strog i da se nije zaljubila u nj, ali u srcu misli drugačije. Jade (Germanova zavidna zaručnica) pokušava se udati za Germana što prije jer je zaljubljena u nj, ali i zato što su ona i njen brat Matias bankrotirali pa im treba i novca. Matias vidi da se između Angie i Germana nešto događa. Kada se istina otkrije, pogotovo to da Violetta pjeva, German odlučuje otići s njom u Katar, ali zahvaljući mp3 koji je Angie stavila u Germanov ruksak kad su se spremali otići, Germanu su se otvorile oči i shvatio kako je pjevanje Violettin san i da je ne smije spriječiti u ostvarenju njezinih snova, na posljetku on samo želi da Violetta bude sretna, a pjevanje je njezina sreća. Na kraju se sve sretno završava i Violetta nastupa na završnoj predstavi i ostaje u Buenos Airesu.